
PËR KALIMIN NË PRONËSI TË NJË SIPËRFAQJEJE TRUALLI, NË FAVOR TË KISHËS KATOLIKE SHQIPTARE, MBI TË CILIN DO TË NDËRTOHET KOMPLEKSI SPITALOR  “ZONJA E KËSHILLIT TË MIRË”

Në mbështetje te nenit 100 te Kushtetutës, të neneve 3 dhe 4, te ligjit nr 7980, datë 27.7.1995, "Për shitblerjen e trojeve", me propozimin e Kryeministrit, Këshilli i Ministrave 

VENDOSI:

1. Kalimin në pronësi të Kishës Katolike Shqiptare, të një sipërfaqeje trualli prej 
5 hektarësh, sipas gentplanit që i bashkëlidhet këtij vendimi, mbi të cilin ngrihet kompleksi spitalor "Zonja e Këshillit të Mirë".
Koeficienti i përllogaritjes së çmimit të shitjes së truallit të jetë 0,001.
1. Ngarkohet bashkia e Tiranës për nënshkrimin e kontratës së shitblerjes.
Ky vendim hyn ne fuqi pas botimit në Fletoren Zyrtare.

